**Zapisnik s otvaranja ponuda na Javni poziv za višednevno putovanje u Španjolsku (lipanj/srpanj 2023.)**

Sastanak je održan 8. studenog 2022. godine, a istim je koordinirao ravnatelj Dražen Jakopović.

Utvrđen je potreban kvorum (14/17), a na sastanku su bili sljedeći predstavnici ranije imenovanog povjerenstva: Dražen Jakopović, Kristina Lovković, Marina Marijanović, Mirna Čalija Matijević, Vlasta Šovagović-Jovičić, Karlo Kobaš, Silvija Krnić, Pavo Ptičar, Sandra Brezovac, Matej Vila, Adrian Hranjec, Mia Butorac, Petra Selthofer i Davor Mitrović.

Umjesto Renate Jukić, predstavnice roditelja 3.c razreda, došao je Davor Mitrović (razrednica je s time ranije upoznata), a predstavnice roditelja Natalija Velić (3.b), Mirta Kovač (3.d) i Tatjana Varga (3.e) ispričale su se ranije zbog nemogućnosti dolaska.

Na sastanku je bila prisutna i Andrea Rakitić, razrednica glazbenog razreda Glazbene škole Franje Kuhača iz Osijeka, jer postoji mogućnost da i njihovih učenici zbog malobrojnosti putuju s učenicima III. gimnazije Osijek. Budući dar ranije nije imenovana članom povjerenstva za otvaranje ponuda (naknadno iznesena ideja), sastanak je promatrala pasivno.

Slijedom Javnog poziva pristigle su dvije ponude:

1. **Ponuda agencije Arriva travel (Panturist d.d.)** – generalno: 740 € / 5575,53 kn, na bazi 130 učenika (mogućnost odstupanja 10 %), 6 profesora u pratnji; realizacija putovanja od 26.6. do 4.7. 2023.
2. **Ponuda agencije Brod tours** – generalno: 649,01 € / 4890 kn; na bazi 130 učenika (mogućnost odstupanja 3 učenika), 6 profesora u pratnji, realizacija u razdoblju od 26.6. do 7.7. 2023.

Ravnatelj je pročitao obje ponude. Utvrđeno je da su u skladu sa zahtjevima navedenim u Javnom pozivu te da su slijedom toga važeće i razmatrat će se na roditeljskom sastanku. Ravnatelj je ponude proslijedio razrednicima te naložio da ih pravovremeno proslijede svim roditeljima i učenicima kako bi ih mogli proučiti do roditeljskog sastanka na kojem će biti i predstavnici dviju agencija.

Dogovoreno je da će roditeljski sastanak s predstavnicima agencija biti 15. studenog 2022. u 19:20 sati u dvjema učionicama. Riječ je o prevelikom broju osoba za jednu učionicu te će iz toga razloga sastanak biti u dvije učionice. Predstavnici agencija u 10-ak minuta predstavit će svoje ponude te će se zamijeniti (rotacija) u prostorijama. Nakon predstavljanja ponuda roditelji će imati mogućnost postaviti pitanja te će potom uslijediti konačno izjašnjavanje roditelja u pisanom obliku (razrednici moraju pripremiti obrasce za izjašnjavanje). Kako bi bio zadovoljen kriterij kvoruma, na roditeljskom sastanku mora biti natpolovičan broj roditelja.

Osijek, 8. studenog 2022.

zapisničar: Karlo Kobaš, mag. educ. philol. croat.